26/05/2016 | Administración LocalMunicipal
Camariñas
Elevación a definitivo do acordo provisional relativo á modificación da Ordenanza fiscal número 15, reguladora da taxa por visitas a museos, exposicións, bibliotecas, monumentos históricos ou artísticos e outros centros ou lugares análogos

ANUNCIO ELEVACIÓN A DEFINITIVO DO ACORDO PROVISIONAL RELATIVO A MODIFICACIÓN DA ORDENANZA FISCAL NÚMERO 15 REGULADORA DA TAXA POR VISITAS A MUSEOS, EXPOSICIÓNS, BIBLIOTECAS, MONUMENTOS HISTÓRICOS OU ARTÍSTICOS E OUTROS CENTROS OU LUGARES ANÁLOGOS Unha vez elevado a definitivo o acordo provisional adoptado polo Pleno do Concello en sesión ordinaria celebrada o día 28 de marzo de 2016 (publicada no BOP en data 7 de abril de 2016, núm.65), relativo á modificación da Ordenanza Fiscal reguladora da taxa por visitas a museos, exposicións, bibliotecas, monumentos históricos ou artísticos e outros centros ou lugares análogos. De conformidade co disposto no artigo 17 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, publícase o texto íntegro da Ordenanza Fiscal que resulta da devandita modificación. De conformidade co artigo 19.1 do citado Real Decreto Lexislativo, contra dito acordo poderá interpoñerse recurso contencioso-administrativo, sen prexuízo de calquera outro recurso que os interesados estimaran procedente. “Artigo 1.–Fundamento e natureza. En uso das facultades conferidas polos artigos 133.2 e 142 da Constitución Española e polo artigo 106 da Lei 7/1985, do 2 de abril, Reguladora das Bases de Réxime Local, de conformidade co disposto nos artigos 15 a 19 do Real Decreto Lexisltivo 2/2004, do 5 de marzo, polo que se aproba o Texto Refundido da Lei Reguladora das Facendas Locais, e ao amparo do disposto nos artigos 57 e 20 da mesma lei, este Concello establece a “Taxa por visitas a museos, exposicións, bibliotecas, monumentos históricos ou artísticos e outros centros ou lugares análogos”, que se rexirá pola presente Ordenanza fiscal. Artigo 2.–Feito imponible.1. Constitúe o feito imponible da taxa a entrada ou visita aos recintos de titularidade municipal mencionados no artigo anterior, nos termos especificados nas tarifas desta Ordenanza.2. Non están suxeitos ao pago da taxa os actos promovidos ou patrocinados polo Concello de Camariñas, as visitas resultantes de intercambios ou convenios con outras institucións, que se rexirán polo respectivo convenio, as visitas de centros escolares con fin didáctico ou cultural e a entrada de menores de quince anos. Artigo 3.–Suxeitos pasivos. Son suxeitos pasivos da taxa, en concepto de contribuintes, as persoas físicas e xurídicas así como as entidades ás que se refire o artigo 35.4 da Lei Xeral Tributaria, que soliciten ou resulten beneficiadas polos servicios que constitúen o feito imponible da taxa. Artigo 4.–Responsables.1. Responderán solidariamente das obrigas tributarias do suxeito pasivo as persoas físicas e xurídicas a que se refieren os artigos 42 da Lei Xeral Tributaria.2. Serán responsables subsidiarios os administradores das sociedades e os síndicos, interventores ou liquidadores de crebas, concursos, sociedades e entidades en xeral, nos supostos e co alcance que sinala o artigo 43 da Lei Xeral Tributaria. Artigo 5.–Beneficios fiscais. Non se concederá exención nin bonificación algunha na exacción da presente taxa. Artigo 6.–Cota tributaria. A contía desta taxa será a establecida na seguinte tarifa: Conceptos Importe euros I. Museo municipal do Encaixe I.1. Por visita persoal. 2 I.2. Por visita persoal de titular do Carné Xove Euro>26 ou do Carné Máis 1 I.3. Por visita de grupos, por cada integrante. 1 II. Centro Cultural e xuvenil Casa do Alemán de Camelle. Museo Man de Camelle. II.1. Por visita persoal. 1 Artigo 7.–Obriga de pago.1. A obriga de pago da taxa nace desde o momento en que se preste ou realice calquera dos servicios ou actividades ós que se refire esta Ordenanza.2. O pago da taxa terá lugar por ingreso directo no momento de entrar aos recintos a que se refire a presente Ordenanza. Artigo 8.–Infraccións e sancións. En todo o relativo á calificación das infraccións tributarias así como á determinación das sancións que polas mesmas correspondan en cada caso, aplicarase o réxime regulado na Lei Xeral Tributaria e nas disposicións que a complementan e desenvolven. Disposición final A presente Ordenanza fiscal, que foi aprobada polo Pleno da Corporación en sesión celebrada o día vinteoito de marzo de 2016, entrará en vigor o mesmo dia da súa publicación no Boletín da Provincia e será de aplicación a partir da publicación do acordo definitivo ou o provisonal elevado automáticamente a tal categoría e do texto íntegro da Ordenanza no Boletín Oficial da Provincia, permanecendo en vigor ata a súa modificación ou derrogación expresa”. Camariñas, a 18 de maio de 2016. O alcalde Asdo.: Manuel V. Alonso de León